Andriëtte, Karen Zoid betree Top-20 | Maroela Media
Andriëtte, Karen Zoid betree Top-20
Andriëtte Norman (Foto: Verskaf)
Andriëtte, wat vir vyf jaar stil was, is terug op die Afrikaanse musiektoneel met 'n splinternuwe enkelsnit uit haar lankverwagte album wat binnekort op die rakke sal wees. "Druppel in die see" is een van die liedjies in haar nuwe album. Dié snit maak sy toetrede tot die Maroela Media Afrikaanse Top-20 in die 18de plek.
Karen Zoid en die kletsrymer Early B het hande gevat met die akteur en sanger Neil Sandilands vir 'n nuwe snit getiteld "Toe die wêreld stil gaan staan". Die liedjie is aanlyn ongelooflik goed ontvang en betree vandeesweek se treffersparade in die 14de posisie.
Bernice West onttroon Appel se "Nonna" en neem vandeesweek die eerste plek in met "Sonop-blom".
In vandeesweek se Maroela Media Afrikaanse Top-20 is daar vyf snitte wat styg en sewe wat daal, vyf wat onveranderd bly en drie nuwe enkelsnitte wat hul toetrede tot die treffersparade maak.